Број 5. 21.03.2019. СТРАНА 79. OLDAL 2019.03.21. 5. szám

О ЛОКАЛНОМ ОМБУДСМАНУ ОПШТИНЕ БАЧКА ТОПОЛА

I. УВОДНЕ ОДРЕДБЕ

Предмет Одлуке
Члан 1.

Овом одлуком установљава се Локални омбудсман општине Бачка Топола, као независтан и
самосталан орган који штити права грађана.
Овом одлуком се уређују надлежност и овлашћења, начин поступања и поступак
одлучивања, избор и престанак дужности, као и друга питања од значаја за рад локалног
омбудсмана.
Сви појмови у овој одлуци употребљени у граматичком мушком роду подразумевају мушки
и женски природни род.

Надлежност локалног омбудсмана
Члан 2.

Локални омбудсман независно и самостално контролише поштовање права грађана,
утврђује повреде учињене актима, радњама или нечињењем органа управе или јавних служби, ако
се ради о повреди прописа и општих аката јединице локалне самоуправе.
Органи управе и јавне службе у смислу одредаба ове одлуке подразумевају општинску
управу, општинско веће када поступа као другостепени орган у управном поступку, службе, јавна
предузећа, установе и организације, као и друге организационе облике чији је оснивач општина (у
даљем тексту: орган, односно служба).
Под појмом грађанин, у смислу ове одлуке, подразумевају се физичка лица, домаћи и страни
држављани, као и домаћа и страна правна лица о чијим правима и обавезама одлучује орган,
односно служба.
Поред надлежности из става 1. локални омбудсман прати стање у органу, односно служби у
циљу унапређења доброг управљања у општини и иницира измене општинских прописа у складу са
статутом и овом одлуком.
Локални омбудсман не може узети у разматрање захтев за покретање поступка који се
односи на рад Скупштине општине, Председника општине и Општинског већа осим ако поступа
као другостепени орган у управном поступку.
Локални омбудсман се посебно стара о заштити и унапређењу људских, грађанских и
мањинских права.
Основни принципи деловања Локалног омбудсмана су законитост, непристрасност,
независност и правичност.
Локални омбудсман своје послове обавља у седишту а у посебним случајевима послове
може обављати и ван седишта а када оцени да је то целисходно према околностима случаја.

Положај локалног омбудсмана
Члан 3.

Локални омбудсман штити права грађана од незаконитог и неправилног рада органа,
односно службе, када су повређени прописи општине и за свој рад одговара само Скупштини
општине у складу са овом одлуком.

Независност у обављању надлежности
Члан 4.

Локални омбудсман не може бити позван на одговорност или бити кажњен за изнето
мишљење или радње предузете у обављању својих надлежности утврђених овом одлуком.

Поступање локалног омбудсмана
Члан 5.

Број 5. 21.03.2019. СТРАНА 80. OLDAL 2019.03.21. 5. szám

Локални омбудсман поступа поводом притужби грађана који тврде да су им актом органа,
односно службе, повређена права и слободе и по сопственој иницијативи.

Непристрасност локалног омбудсмана
Члан 6.

Локални омбудсман је дужан да води поступак непристрасно.

Седиште
Члан 7.

Седиште локалног омбудсмана је у Бачкој Тополи у улици Маршала Тита 30.

Печат
Члан 8.

Облик и употребу печата уређује Локални омбудсман својом одлуком.

II. ИЗБОР И ПРЕСТАНАК ДУЖНОСТИ

Избор и трајање мандата
Члан 9.

Локалног омбудсмана бира и разрешава Скупштина општине на предлог Председника
општине или уколико тог предлога нема онда на предлог одборничке групе или најмање једне
трећине одборника, већином од укупног броја одборника.
Локални омбудсман се бира на период од пет година и може поново бити биран.
Поступак за избор Локалног омбудсмана започиње најкасније 90 дана пре истека мандата
претходног локалног омбудсмана. Уколико због кашњења у процедури или из било ког разлога
изабор не буде извршен на време, Локални омбудсман наставља да врши функцију до новог избора.

Услови за избор
Члан 10.

За Локалног омбудсмана може бити изабран држављанин Србије који има стечено високо
образовање из научне области правне науке на основним академским студијама у обиму од најмање
240 ЕСПБ бодова, мастер академским студијама, мастер струковним студијама, специјалистичким
академским студијама, специјалистичким струковним студијама, односно на основним студијама у
трајању од најмање четири године или специјалистичким студијама на факултету, положен
правосудни испит, најмање десет година радног искуства у струци, професионално искуство на
пословима у области заштите људских, грађанских и мањинских права, да ужива морални и
професионални интегритет и да није кривично осуђивано нити да се против њега води кривични
поступак и да познаје језике који су у службеној употреби у општини Бачка Топола.

Свечана изјава
Члан 11.

При ступању на дужност, локални омбудсман пред Скупштином општине даје свечану
изјаву која гласи:
„Заклињем се да ћу своје дужности извршавати сагласно уставу, закону и статуту. Штитићу
права грађана савесно, непристрасно и одговорно и у свом раду ћу се придржавати начела
законитости, правичности и морала.“

Број 5. 21.03.2019. СТРАНА 81. OLDAL 2019.03.21. 5. szám

Ступање на дужност
Члан 12.

Сматра се да је Локални омбудсман ступио на дужност даном давања свечане изјаве, осим
ако решењем о избору није одређен неки други датум ступања на дужност.
Ако Локални омбудсман без оправданог разлога не ступи на дужност у року од 30 дана од
дана давања свечане изјаве, или од дана који је решењем одређен као дан ступања на дужност,
сматра се да није изабран и у ком случају се покреће поступак за избор новог Локалног
омбудсмана.

Неспојивост функција
Члан 13.
Функција локалног омбудсмана је неспојива са вршењем било које друге јавне функције или
професионалне делатности, са чланством у политичким партијама и бављењем другом делатношћу
и послом, који би могао утицати на његову самосталност и независност, осим у области
научноистарживачког рада, образовања, спорта или уметности.
Локални омбудсман има положај функционера у смислу закона којим се уређује спречавање
сукоба интереса у вршењу јавних функција и на њега се примењују одредбе тог закона.
Локални омбудсман не може давати изјаве политичке природе.
Престанак функције
Члан 14.
Локалном омбудсману престаје функција:
1. истеком мандата
2. смрћу
3. на лични захтев
4. трајним губитком радне способности
5. ако изгуби држављанство Србије
6. ако буде правноснажно осуђен за учињено кривично дело на безусловну казну
затвора од најмање шест месеци
7. ако не престане или почне да обавља функцију, делатност или посао из члана 13. ове
одлуке
8. разрешењем због нестручног или несавесног обављања функције
Разлоге за престанак функције из става 1. тачке од 1. до 7. овог члана констатује надлежно
скупштинско радно тело и о томе обавештава Скупштину општине, која решењем утврђује
престанак функције локалног омбудсмана.
Разрешење
Члан 15.
Локални омбудсман може бити разрешен ако нестручно или несавесно обавља своју
функцију, уз обавезно претходно упозорење којим му се указује на неправилности у раду и даје рок
за отклањање наведених неправилности.
Нестручност и несавесност у обављању функције може се констатовати само у случају
уколико се ради о вишеструким и тежим повредама правила струке у поступању локалног
омбудсмана.
Локални омбудсман има право да се на седници Скупштине општине на којој се одлучује о
његовом разрешењу, обрати одборницима.

Суспензија
Члан 16.

Скупштина општине, на предлог Председника општине, може донети одлуку о суспензији
Локалног омбудсмана у случају:

Број 5. 21.03.2019. СТРАНА 82. OLDAL 2019.03.21. 5. szám

1. ако је против њега одређен притвор и то за време трајања притвора, и
2. ако је осуђен за кривично дело које га чини неподобним за обављање функције, а пресуда
још није постала правоснажна и то до правоснажности пресуде.
Скупштина општине доноси одлуку о суспензији Локлалног омбудсмана већином гласова
од укупног броја одборника.

III. НАДЛЕЖНОСТ

Послови
Члан 17.

Локални омбудсман обавља следеће послове:
- прима и испитује притужбе, које се односе на повреду права грађана од стране органа,
односно службе;
- поступа по сопственој иницијативи у сваком случају где постоји сумња о постојању
кршења права грађана од стране органа, односно службе;
- врши периодичне прегледе и контролу рада органа, односно службе;
- прикупља информације из различитих извора о примени закона и других прописа из
области људских права од стране органа, односно службе;
- прати примену међународних стандарда о људским правима на територији општине;
- саставља годишњи извештај о остваривању, поштовању и унапређењу људских права;
- посредује у мирном решавању спорова везаних за кршења људских права на територији
општине;
- остварује непосредну сарадњу са републичким заштитником грађана, Покрајинским
заштитником грађана-омбудсманом, као и другим републичким и покрајинским
органима и поспешује сарадњу између подручних органа државне управе и носилаца
јавних овлашћења из делокруга Републике Србије и грађана, на територији општине;
- иницира покретање кривичних, дисциплинских и других поступака код надлежних
органа у случају кршења права од стране органа, односно службе;
- прати примену међународних стандарда о људским правима
- организује и учествује у организацији и припреми саветовања о остваривању и
поштовању људских права и забрани дискриминације;
- организује и учествује у организацији и припремама кампања за информисање јавности
о питањима значајним за остваривање и поштовање људских права и забрани
дискриминације;
- иницира и подстиче образовање о људским правима у свим областима живота;
- сарађује и размењује искуства са другим институцијама омбудсмана и другим органима
и организацијама који се баве заштитом и унапређењем људских права у земљи и
иностранству;
- сарађује са медијима у циљу унапређења људских и мањинских права на територији
општине, обавештавања грађана о своме раду и другим питањма од значаја за вршење
функције локалног омбудсмана;
- доноси акте којима уређује питања везана за функционисање, рад и унутрашњу
организацију (систематизација, радно време, службена легитимација, печат и друго);
- обавља друге послове у складу са законом и прописима општине.

Обраћање Уставном суду
Члан 18.

Локални омбудсман може да покрене поступак за оцену уставности или законитости закона
и другог општег акта Републике Србије или аутономне покрајине којим се повређује право на
локалну самоуправу.
Локални омбудсман има право жалбе Уставном суду ако се појединачним актом или
радњом државног органа или органа јединице локалне самоуправе онемогућава вршење

Број 5. 21.03.2019. СТРАНА 83. OLDAL 2019.03.21. 5. szám

надлежности јединице локалне самоуправе
Локални омбудсман може да покрене поступак пред Уставним судом за оцену уставности и
законитости одлука и других аката органа општине Бачка Топола којима се повређују права и
слободе грађана

Иницирање доношења нових или промену постојећих прописа
Члан 19.

Ради унапређења и усклађивања прописа са стандардима у области људских права, Локални
омбудсман је овлашћен да иницира Скупштини општине и другим надлежним органима доношење
нових и промену постојећих прописа.
Надлежни органи обавезни су да разматрају иницијативе које поднесе Локални омбудсман.
Локални омбудсман иницијативе из става 1 и 2 овог члана може дати и у форми нацрта или
предлога акта чије доношење или усклађивање предлаже.
О предлозима општинских прописа и општих аката Скупштине општине који имају утицаја
на остварење и заштиту људских права и односе органа општине и грађана, Скупштина је дужна да
прибави мишљење локалног омбудсмана.

Присуство и учешће локалног омбудсмана у раду Скупштине
Члан 20.

Локални омбудсман има право да присуствује свим седницама Скупштине општине и њених
тела, Општинског већа и Савета и има право да учествује у скупштинској расправи када се
расправља о питањима из његове надлежности.

Обавезни пријем локалног омудсмана
Члан 21.

Сви функционери, органи, односно службе дужни су да приме локалног омбудсмана на
његов захтев одмах, а најкасније у року од 3 дана од дана упућивања захтева.

IV. ПОСТУПАК

Покретање поступка
Члан 22.

Локални омбудсман поступа по притужби лица које сматра да му је актом, радњом или
нечињењем органа, односно службе повређено неко право или по сопственој иницијативи.
Притужба се може поднети када су исцрпљена редовна правна средства или када против
акта на који се притужба односи не постоје редовна правна средства, или би за подносиоца могла
наступити велика и непоправљива штета ако би се сачекало окончање поступка по правном
средству.

Подносилац притужбе
Члан 23.

Било које лице које сматра да му је актом или радњом органа, односно службе повређено
неко право може упутити притужбу Локалном омбудсману.
Притужбу у име лица из става 1. може поднети његов наследник, законски заступник или
пуномоћник.
Притужбу у име лица из става 1. може поднети и удружење грађана или невладина

Број 5. 21.03.2019. СТРАНА 84. OLDAL 2019.03.21. 5. szám

организација, уз овлашћење тог лица.

Садржина притужбе
Члан 24.

Притужба се подноси у писаном облику, укључујући све облике електронске комуникације
или усмено на записник код локалног омбудсмана и не подлеже плаћању таксе.
У притужби се наводе:
- лични подаци подносиоца (име, презиме, адреса),
- орган, односно служба на чији се рад односи,
- околности конкретног случаја,
- чињенице и докази који поткрепљују наводе из захтева,
- подаци о томе која правна средства је подносилац већ користио.
Стручна служба локалног омбудсмана пружа подносиоцима помоћ у састављању и
подношењу притужби.

Рок за подношење притужбе
Члан 25.

Притужба се подноси у року од годину дана од дана достављања коначног управног акта,
односно од предузимања последње радње на коју се притужба односи.
Притужба се може поднети и пре наступања коначности акта ако би чекање на коначни
управни акт подносиоцу притужбе нанело ненадокнадиву штету или уколико се процени да би
поступање по притужби допринело заштити права подносиоца притужбе.

Језик притужбе
Члан 26.

Притужба се подноси на српском језику или на језику националне мањине који је у
службеној употреби на територији општине.

Трошкови поступка
Члан 27.

Поступак пред локалним омбудсманом је бесплатан за подносиоца притужбе.

Тајност података
Члан 28.

Поступак пред локалним омбудсманом није јаван.
Локални омбудсман је дужан да и након престанка мандата чува тајност података до којих је
дошао у свом раду.

Рок за поступање по притужби
Члан 29.

Локални омбудсман је дужан да поступи по притужби у року од 30 дана од подношења
притужбе.
Одбацивање притужбе
Члан 30.

Локални омбудсман може одбацити притужбу ако утврди:
1. да не садржи податке на основу којих се подносилац притужбе може са сигурношћу
одредити (анонимни захтев);
2. да не садржи друге прописане податке, а подносилац не допуни притужбу ни у
примерено датом накнадном року;

Број 5. 21.03.2019. СТРАНА 85. OLDAL 2019.03.21. 5. szám

3. да се односи на рад републичких или покрајинских органа (и служби) или органа и
служби друге јединице локалне самоуправе;
4. да се односи на рад Скупштине општине или председника општине или општинског
већа када не решава у управном поступку у другом степену о правима и обавезама
грађана;
5. да је поднета после протека рока из члана 21;
6. да се ради о поновљеној притужби која не садржи нове наводе и чињенице које их
поткрепљују;
7. да подносилац притужбе није искористио редовна правна средства против акта на
који се притужба односи, осим ако би за подносиоца притужбе могла наступити
велика штета ако би се сачекало на окончање поступка по правном средству;
8. и у другим случајевима када се притужба не односи на рад органа, односно служби;
У ситуацији из тачке 1. става 1. овог члана, локални омбудсман може покренути поступак по
сопственој иницијативи, ако притужба указује да постоје озбиљни разлози за покретање поступка.
Ако се ради о разлогу из тачке 3. става 1. овог члана, локални омбудсман ће доставити такву
притужбу без одлагања републичком заштитнику грађана, односно покрајинском или локалном
омбудсману.
Локални омбудсман може да одлучи да покрене поступак и у случају из тачке 5. става 1.
овог члана, ако оцени да околности случаја на који се притужба односи, тежина последице или
друге околности оправдавају покретање поступка.
Ако одбаци притужбу, осим кад је захтев анониман, локални омбудсман ће у писменој
форми образложити разлоге за његово одбацивање и подносиоцу притужбе дати савет о другим
могућностима за остваривање заштите.
Против одлуке локалног омбудсмана о одбацивању притужбе не могу се користити правна
средства.
Покретање поступка
Члан 31.
Ако не одбаци притужбу, локални омбудсман покреће поступак и о томе обавештава
подносиоца притужбе и орган, односно службу на чије поступање се односи притужба.

Одговор на притужбу
Члан 32.
Орган, односно служба је дужна да достави одговор на притужбу у року који одреди
локални омбудсман, а који не може бити краћи од 8 ни дужи од 30 дана од дана пријема
обавештења о покретању поступка из члана 31. ове одлуке.
Ако орган, односно служба не поступи у складу са обавезама утврђеним овом одлуком,
Локални омбудсман ће о томе обавестити орган који врши надзор над његовим радом.
Одговор органа, односно службе се доставља подносиоцу притужбе и оставља рок од 15
дана да се притужилац изјасни да ли је задовољан одговором органа, односно службе.
Обавезе органа управе
Члан 33.
Орган, односно служба је дужна да локалном омбудсману, на његов захтев, стави на
располагање све податке и обавештења из своје надлежности, без обзира на ниво тајности
документа и да му омогући да спроведе поступак испитивања.
Орган, односно служба је дужна да без одлагања достави локалном омбудсману, на његов
захтев, копије свих тражених списа и докумената.
Локални омбудсман има приступ свим просторијама у којима се обављају активности
органа, односно службе.
Локални омбудсман може да прибавља усмене и писане изјаве од изабраних, именованих и
постављених лица, као и запослених у органу, односно служби када је то потребно за разјашњење
случаја и утврђивање чињеничног стања.
Лица из става 4. овог члана која локални омбудсман позове ради разјашњења случаја и

Број 5. 21.03.2019. СТРАНА 86. OLDAL 2019.03.21. 5. szám

утврђивања чињеничног стања дужна су да се одазову позиву.

Достављање података
Члан 34.

Орган, односно служба од кога је Локални омбудсман писмено затражио податке,
обавештења и објашњења, дужан је да му те податке достави у року који он одреди, а који не може
бити дужи од 15 дана.
Ако орган, односно служба не поступи у складу са захтевом Локалног омбудсмана из става
1. овог члана, он ће о томе обавестити орган који врши надзор над његовим радом.
У случају из претходног става овог члана Локални омбудсман може обавестити и
Скупштину општине, Општинско веће, Председника општине, Начелника општинске управе или
друге надлежне субјекте уколико оцени да је то целисходно за решавање случаја или предупређење
понављања оваквих случајева.

Друга лица која располажу сазнањима о случају
Члан 35.

Локални омбудсман може да прибави усмену или писану изјаву од сваког лица за које
основано претпоставља да располаже сазнањима о околностима случаја који истражује.

Обустављање поступка
Члан 36.

Када Локални омбудсман утврди да нису повређена права грађана или нема других
неправилности у раду, обуставиће поступак и обавестиће о томе подносиоца захтева и орган,
односно службу чији је рад био предмет испитивања.
Локални омбудсман може обуставити поступак, и у следећим случајевима:
• ако у току поступка утврди да је орган, односно служба отклонила повреду или
недостатке на које се односи притужба
• ако је подносилац притужбе задовољан одговором органа, односно службе на коју се
притужба односи,
• ако подносилац притужбе не сарађује у поступку,
• ако подносилац притужбе повуче притужбу,
• ако утврди да је након подношења притужбе покренут други одговарајући поступак за
заштиту права
Против одлуке из ст. 1. и 2. овог члана, не могу се користити правна средства.
Мишљења, предлози и препоруке
Члан 37.
Ако Локални омбудсман у поступку утврди постојање повреде права лица или друге
неправилности у раду органа, односно службе, сачиниће одговарајуће мишљење, предлоге и
препоруке и о томе обавестити орган, односно службу на чији се рад то односи.
Орган, односно служба, коме је Локални омбудсман упутио мишљење, предлог или
препоруку дужан је да обавести локалног омбудсмана о мерама које је предузео најкасније у року
од 15 дана, или у другом примереном року који одреди локални омбудсман, од дана пријема
мишљења, предлога или препоруке.
Ако орган, односно служба не обавести Локалног омбудсмана о предузетим мерама или ако
Локални омбудсман сматра да предузете мере нису одговарајуће, о непоступању органа, односно
службе ће обавестити орган који врши надзор над његовим радом, Скупштину општине,
Председника општине и Општинско веће.

Садржина мишљења, предлога и препорука
Члан 38.
Број 5. 21.03.2019. СТРАНА 87. OLDAL 2019.03.21. 5. szám

У свом мишљењу, предлогу и препоруци Локални омбудсман може:
1. предложити органу, односно служби да отклони недостатке који су примећени у раду са
предлогом конкретних мера;
2. предложити органу, односно служби да поново спроведе поступак уз уважавање његових
препорука;
3. предложити покретање дисциплинског поступка против службеног лица у органу, односно
служби за којег је утврђено да је одговорно за кршење права грађана или које је ометало
поступак пред локалним омбудсманом;
4. обавестити надлежни орган о постојању елемената прекршајне или кривичне одговорности
службеног лица у циљу покретања одговарајућег поступка;
5. предложити надлежном органу покретање поступка за разрешење функционера општине
или службеника ако је у његовом раду установио неправилност која је довела до тешких и
систематских кршења људских права и слобода;
6. дати препоруке и предлоге органу, односно служби за унапређење њиховог рада и односа са
грађанима.

Поступање по сопственој иницијативи
Члан 39.
У случајевима када локални омбудсман поступа по сопственој иницијативи, поступак се спроводи у
складу са чл. 31-38. ове одлуке”.
Друга правила поступања
Члан 40.

Уколико Локални омбудсман процени да је то целисходно из разлога брже, ефикасније или
потпуније заштите права подносиоца притужбе, може одступити од правила поступка утврђених
одредбама члана до 22 до 39, односно може поједине радње предузети и неформално и непосредно
према органу односно служби код које је настала повреда права грађанина, односно на чије
поступање се притужба односи.

V. ИЗВЕШТАЈИ

Годишњи извештај
Члан 41.
Локални омбудсман подноси Скупштини општине једном годишње, најкасније до краја
марта за претходну годину, извештај о остваривању, поштовању и унапређењу људских права и
правној сигурности у коме износи општу оцену о раду органа, односно служби са становишта стања
заштите људских права и слобода, положаја рањивих група, као и уочене пропусте и мере које
предлаже за њихово отклањање.
Извештај садржи нарочито број и структуру притужби, општу оцену рада органа, односно
служби са становишта примене прописа, уочене пропусте и препоруке, мишљења и предлоге за
њихово отклањање, као и критике и похвале појединим органима, односно службама и
функционерима.
Извештај може да садржи и иницијативе за измену или доношење појединих прописа ради
отклањања недостатака и ефикаснијег рада органа, односно служби.
Извештај такође може да садржи и друге податке или чињенице за које локални омбудсман
сматра да је целисходно да се са истима упозна Скупштина општине или јавност.
Ванредни извештаји
Члан 42.

Локални омбудсман по потреби може подносити ванредне извештаје Скупштини општине,
којима указује на нарочито озбиљне случајеве повреде права грађана, систематска кршења људских
права или на проблеме у раду органа, односно служби.
Извештаје локалног омбудсмана из члана 41. и 42. Скупштина општине разматра на првој
наредној седници.

Број 5. 21.03.2019. СТРАНА 88. OLDAL 2019.03.21. 5. szám

На седници Скупштине општине о извештају локалног омбудсмана се не гласа.

Објављивање извештаја
Члан 43.

Извештаји локалног омбудсмана се објављују у службеном гласилу или на интернет
страници општине.

Информисање јавности
Члан 44.

Средства јавног информисања, чији је оснивач општина Бачка Топола или у чијем
финансирању учествује општина Бачка Топола, дужни су да објаве саопштења за јавност Локалног
омбудсмана и то најкасније у року од 48 часова ако су у питању електронски медији или у
наредном издању ако су у питању штампани медији.

VI. ЗАМЕНИК ЛОКАЛНОГ ОМБУДСМАНА

Надлежност
Члан 45.
Локални омбудсман може имати заменика.
Заменик локалног омбудсмана обавља послове из надлежности Локалног омбудсмана у
случајевима његове одсутности или у случајевима када га за то овласти Локални омбудсман,
односно ради по налозима и упутствима локалног омбудсмана.
Заменик локалног омбудсмана обавља и друге послове из надлежности институције
локалног омбудсмана које му повери Локални омбудсман.
Избор и трајање мандата
Члан 46.
Заменика Локалног омбудсмана бира и разрешава Скупштина општине на предлог Локалног
омбудсман, већином од укупног броја одборника.
Заменик Локалног омбудсмана се бира на период од пет година и може поново бити биран.
Поступак за избор Заменика Локалног омбудсмана започиње најкасније 90 дана пре истека
мандата претходног Заменика Локалног омбудсмана.
Услови за избор
Члан 47.
За Заменика Локалног омбудсмана може бити изабран држављанин Србије који има стечено
високо образовање из научне области правне науке на основним академским студијама у обиму од
најмање 240 ЕСПБ бодова, мастер академским студијама, мастер струковним студијама,
специјалистичким академским студијама, специјалистичким струковним студијама, односно на
основним студијама у трајању од најмање четири године или специјалистичким студијама на
факултету, најмање пет година радног искуства у струци, професионално искуство на пословима у
области заштите људских и мањинских права, ужива морални и професионални интегритет и није
кривично осуђивано нити се против њега води кривични поступак и да познаје језике који су у
службеној употреби у општини Бачка Топола.
У оправданим случајевима за Заменика локалног омбудсмана може бити изабран
држављанин Србије који има стечено високо образовање из научне области друштвених наука на
основним академским студијама у обиму од најмање 240 ЕСПБ бодова, мастер академским
студијама, мастер струковним студијама, специјалистичким академским студијама,
специјалистичким струковним студијама, односно на основним студијама у трајању од најмање
четири године или специјалистичким студијама на факултету, најмање пет година радног искуства
у струци, професионално искуство на пословима у области заштите људских и мањинских права
или на пословима контроле и надзора органа односно служби, ужива морални и професионални

Број 5. 21.03.2019. СТРАНА 89. OLDAL 2019.03.21. 5. szám

интегритет и није кривично осуђивано нити се против њега води кривични поступак, да познаје
језике који су у службеној употреби у општини Бачка Топола а за кога се оправдано може
претпоставити да ће успешно обављати послове из надлежности Локалног омбудсмана.
Свечана изјава
Члан 48.
При ступању на дужност, Заменик Локалног омбудсмана пред Скупштином општине даје
свечану изјаву која гласи:
„Заклињем се да ћу своје дужности извршавати сагласно уставу, закону и статуту. Штитићу
права грађана савесно, непристрасно и одговорно и у свом раду ћу се придржавати начела
законитости, правичности и морала.“
Сходна примена
Члан 49.
На остала питања везано за Заменика Локалног омбудсмана сходно се примењују одредбе
ове одлуке које се односе на Локалног омбудсмана.
VII. СТРУЧНА СЛУЖБА И СРЕДСТВА ЗА РАД
Стручна служба
Члан 50.
За обављање стручних и административно-техничких послова за потребе локалног
омбудсмана може се образовати посебна служба.
Локални омбудсман усваја акт о унутрашњој организацији и систематизацији радних места
стручне службе и исти предлаже надлежном органу за усвајање у обједињеној систематизацији а у
складу са законом.
Локални омбудсман може поверити одређеним стручним сарадницима да врше одређена
овлашћења у његово име.
Средства за рад
Члан 51.
Средства за рад Локалног омбудсмана се обезбеђују у буџету општине.
Обим и структуру средстава предлаже Локални омбудсман.
Плата
Члан 52.
Локални омбудсман, заменик и запослени у стручној служби имају право на плату и друга
права по основу рада, у складу са прописима о платама у органима локалне самоуправе.
Локални омбудсман, заменик и запослени у стручној служби права из радног односа
остварују у општинској управи у складу са актима који се односе на функционере и запослене у
општинској управи.
О радноправним питањима Локалног омбудсмана одлучује надлежно радно тело одређено
пословником Скупштине општине.
О радноправним питањима заменика Локалног омбудсмана и запослених одлучује Локални
омбудсман.

VIII. ПРЕЛАЗНЕ И ЗАВРШНЕ ОДРЕДБЕ
Рокови за спровођење одлуке
Члан 53.
Заштитник грађана за територију општине Бачка Топола наставља са радом као локални
омбудсман до истека мандата на који је изабран.
Локални омбудсман донеће акт о унутрашњој организацији и систематизацији стручне

Број 5. 21.03.2019. СТРАНА 90. OLDAL 2019.03.21. 5. szám

службе у року од месец дана од дана ступања на снагу ове одлуке.
Локални омбудсман предложиће избор Заменика Локалног омбудсмана када оцени да су се
стекли услови за исто.
Општинска управа ће обезбедити просторне, материјалне и техничке услове за рад Локалног
омбудсмана у складу са одредбама ове одлуке у року од три месеца од дана ступања на снагу ове
одлуке.
Ступање на снагу
Члан 54.
Ова одлука објавиће се у „Службеном листу општине Бачка Топола“ даном доношења а
ступа на снагу осмог дана од дана објављивања у „Службеном листу општине Бачка Топола“.
СКУПШТИНА ОПШТИНЕ
БАЧКА ТОПОЛА
БРОЈ: 021-2/2019-V
Дана: 21.03.2019. године
Бачка Топола
Председник
Скупштине општине
Саша Срдић, с